section_heading: Životopis
paragraph_text: Počeo je raditi 1970. u "Crvenoj zastavi" u Kragujevcu, a potom se 1972. zaposlio u Republičkom tajništvu za unutarnje poslove SR BiH (RSUP BiH). Tajnikom za zaštitu ustavnog poretka Predsjedništva SR BiH imenovan je 1975. Potom je 1982. magistrirao na Pravnom fakultetu u Sarajevu. Iduće godine imenovan je zamjenikom republičkog tajnika za unutarnje poslove SR BiH te podtajnika za državnu sigurnost SR BiH. Na tim dužnostima ostao je do 1991.